Ντνίπρο Αρένα

Η Ντνίπρο Αρένα είναι ένα ποδοσφαιρικό γήπεδο στο Ντνίπρο της Ουκρανίας. Χρησιμοποιείται σχεδόν αποκλειστικά ως ποδοσφαιρικό γήπεδο και φιλοξενεί τους εντός έδρας αγώνες της ΦΚ Ντνίπρο. Το γήπεδο έχει χωρητικότητα 31.003 θεατών. Αντικατέστησε την παλιά έδρα της Ντνίπρο το Στάντιουμ Μετεόρ.

Φιλοξένησε τον αγώνα για τα Προκριματικά του Παγκοσμίου Κυπέλλου του 2010 ανάμεσα στην Ουκρανία και την Αγγλία καθώς το Ολυμπιακό Εθνικό Αθλητικό Κέντρο στο Κίεβο βρισκόταν υπό ανακατασκευή ενόψει του Euro 2012.

Η Ντνίπρο Αρένα επιλέχτηκε ως πιθανός τόπος διεξαγωγής αγώνων στα πλαίσια του Euro 2012, αλλά αποκλείστηκε από την σχετική λίστα τον Μάιο του 2009. Η χωρητικότητα του γηπέδου απείχε ελάχιστα από τις 33.000 θέσεις που είχε ως απαίτηση η UEFA.

Κύπελλο Ουκρανίας

Η Ντνίπρο Αρένα φιλοξένησε τον τελικό του Κυπέλλου Ουκρανίας του 2009, όπου η Βόρσκλα Πολτάβα κέρδισε την ΦΚ Σαχτάρ Ντονέτσκ με τελικό σκορ 1-0.

Παραπομπές

Εξωτερικοί σύνδεσμοι 

 Η Ντνίπρο Αρένα στην επίσημη ιστοσελίδα της ΦΚ Ντνίπρο

Στάδια ποδοσφαίρου στην Ουκρανία
ΦΚ Ντνίπρο Ντνιπροπετρόφσκ